
"Корстон" кунакханә комплексында Татарстан Республикасы Президенты Рөстәм Миңнеханов һәм Дания Корольлегенең Россия Федерацияседәге Гадәттән тыш һәм Тулы вәкаләтле Илчесе Томас Винклер энергияне сак тоту җайланмалары экспозициясен карап чыктылар. Күргәзмәдә «Данфосс» (Дания) компаниясенең җитештерү җайланмалары һәм технологияләре куелган иде.

«Данфосс» компаниясе азык-төлекне суыту, һаваны кондиционирлау, биналарны җылыту, электр двигательләренә идарә өлкәсендәге продукция җитештерү белән шөгыльләнә, шулай ук кояш һәм җил энергиясен куллану, җылылык белән үзәкләштерелгән тәэмин итү өлкәсендә эшли.

Рөстәм Миңнехановка VLT ешлыгын үзгәртеп кору җайланмаларын, су белән тәэмин итү хәл ителешләрен, шулай ук энергияне сак тоту өлкәсендәге күрсәткечләрне мониторинглау системасын күрсәттеләр.

Бүген Татарстан Республикасы Президенты Рөстәм Миңнеханов "Банкка кертемнәрне иминләштерү агентлыгы" («Агентство по страхованию вкладов») дәүләт корпорациясенең генераль директорының беренче урынбасары Валерий Мирошников белән очрашты. ТР Хөкүмәт Йортында узган очрашуда шулай ук ТР Премьер-министры Илдар Халиков һәм Татарстан Республикасы Милли банкы рәисе Евгений Богачев катнаштылар.

«Татарстан Республикасы Предприятиеләре һәм эшкуарлары ассоциациясе» эш бирүчеләрнең региональ берләшмәсе Татарстан икътисадын үстерүдә мөһим звено булып тора. Мондый фикерне бүген Татарстан Республикасы Президенты Рөстәм Миңнеханов ассоциациянең Казанда узган хисап-сайлау җыелышында әйтте. Анда шулай ук Татарстан Республикасы Дәүләт Советы Рәисе Фәрит Мөхәммәтшин, Казан мэры Илсур Метшин, республика министрлыклары һәм ведомстволары, эре предприятиеләре җитәкчеләре катнашты.

Бүген Татарстан Республикасы Президенты Рөстәм Миңнехановның Әлмәттәге Казан кафедраль соборында булганда, епархиаль идарәнең яңа бинасын төзү мәсьәләсе турында сүз барды.

Бүген ТР Президенты Рөстәм Миңнеханов рәиселегендә Әлмәттә “Татнефть” ААҖнең төп офисында 2014 нче елның I кварталында кече нефть компанияләренең эшчәнлек нәтиҗәсе һәм алдагы үсеш перспективалары буенча киңәшмә уздырды.

Бүген Әлмәттә Татарстан Республикасы Президенты Рөстәм Миңнеханов җитәкчелегендә "Татнефть" ААҖнең чираттагы Директорлар советы утырышы узды. Утырышта 2014 елның дүрт ае дәвамында "Татнефть" ААҖ бюджеты үтәлеше нәтиҗәләре каралды, агымдагы елның июнь аена бюджет билгеләнде, Компаниянең агымдагы елның беренче кварталы буенча финанс-хуҗалык эшчәнлеге йомгаклары ясалды.

Бүген ТР Президенты Рөстәм Миңнеханов һәм Лаеш районы башлыгы Михаил Афанасьев катнашында Олы Кабан авылында яңа Мәдәният йорты ачылды. Җирле халык сөйләгәнчә, моңа кадәр авылда клуб булган, ләкин ул 50 нче елларда төзелгән агач бина булган. Кечкенә йортта түбәдән су үткән, идәне тигез булмаган. Үткән елның декабрендә аннан ерак түгел урында яңа бинаның төзелеше башланган. Нибары 5 айда авылда 489 кв.м мәйданлы 2 катлы яңа Мәдәният йорты төзелгән.
Рәсми Татарстан